கேள்வி: கூச்சிங் - பத்து லிந்தாங் தடுப்பு முகாம் பற்றி நீங்கள் என்ன அறிந்துள்ளீர்கள்?
பதில்: ஜேம்சு புரூக்கின் மைத்துனரான சார்லஸ் புரூக்கின் ஆட்சியின் போது கூச்சிங் நகரம் தொடர்ந்து கவனத்தையும் வளர்ச்சியையும் பெற்றது. துப்புரவு அமைப்பு, மருத்துவமனை, சிறை, கோட்டை மற்றும் சந்தை போன்ற கட்டுமானப் பணிகள் நடைபெற்றன. 1942 முதல் 1945 வரை, இரண்டாம் உலகப் போரின் போது, ஜப்பானியப் படைகளால் கூச்சிங் ஆக்கிரமிக்கப்பட்டது. போர்க் கைதிகள் மற்றும் பொது மக்கள் கைதிகளை அடைத்து வைக்க, கூச்சிங்கிற்கு அருகே பத்து லிந்தாங் ''(Batu Lintang)'' எனும் இடத்தில் ஓர் தடுப்பு முகாமை ஜப்பானிய அரசு அமைத்தது.
கேள்வி: கூச்சிங் - பொது பற்றி தகவல் சொல்.
பதில்: கூச்சிங் மாநகரம் சுற்றுலாப் பயணிகளுக்கான ஒரு முக்கிய உணவுத் தலமாகவும்; சரவாக் மற்றும் போர்னியோவிற்குச் செல்லும் பயணிகளுக்கான முக்கிய நுழைவாயிலாகவும் உள்ளது. கூச்சிங் ஈர நிலங்கள் தேசியப் பூங்கா ''(Kuching Wetlands National Park)'' நகரத்தில் இருந்து சுமார் 30 கி.மீ. (19 மைல்) தொலைவில் அமைந்துள்ளது. மற்றும் கூச்சிங் நகரைச் சுற்றி பல சுற்றுலாத் தளங்கள் உள்ளன.
கேள்வி: கூச்சிங் - சுற்றுலாத் தளங்கள் பற்றி விளக்கவும்.
பதில்: பாக்கோ தேசிய பூங்கா ''(Bako National Park),'' செமெங்கோ வனவிலங்கு மையம் ''(Semenggoh Wildlife Centre),'' மழைக்காடு உலக இசை விழா ''(Rainforest World Music Festival),'' மாநில சட்டமன்றக் கட்டிடம், அஸ்தானா ''(The Astana),'' போர்ட் மார்கெரிட்டா ''(Fort Margherita),'' கூச்சிங் அரும்காட்சியகம் ''(Kuching Cat Museum)'' மற்றும் சரவாக் மாநில அரும்காட்சியகம் போன்றவற்றைக் குறிப்பிட்டுச் சொல்லலாம். அண்மைய காலங்களில் இந்த நகரம் கிழக்கின் முக்கியத் தொழில்துறை மற்றும் வணிக மையங்களில் ஒன்றாக மாறியுள்ளது.